CELEX: 52012PC0387
Language: mt
Date: 2012-07-10
Title: Proposta għal DEĊIŻJONI TAL-KUNSILL dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2012, inkluż it-tieni ħlas parzjali tal-2012

|
			
		
		
		52012PC0387
		
			Proposta għal DEĊIŻJONI TAL-KUNSILL dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp fl-2012, inkluż it-tieni ħlas parzjali tal-2012 /* COM/2012/0387 final - 2012/0188 (NLE) */
			
				
		
		
			
			   	EXPLANATORY MEMORANDUM
Skont l-Artikolu 57(3) tar-Regolament
Finanzjarju tal-FEŻ, din il-proposta tkopri:
l-ammont tat-tieni ħlas parzjali
tal-kontribuzzjoni għall-2012 ("n+1" fis-sens tal-proċeduri
permanenti stabbiliti f'dak l-Artikolu);
Skont l-Artikolu 57(7) tar-Regolament
Finanzjarju tal-FEŻ, l-ammont ġestit mill-Kummissjoni u l-ammont
ġestit mill-BEI huma speċifikati kemm għal waħda kif ukoll
għall-ieħor.
Skont l-Artikolu 145 tar-Regolament
Finanzjarju tal-FEŻ, il-BEI bagħat lill-Kummissjoni l-estimi
aġġornati tiegħu ta' impenji u ħlasijiet skont l-istrumenti
li jimmaniġġja.
Skont l-Artikolu 57(3) tar-Regolament
Finanzjarju tal-FEŻ, il-Kunsill irid jiddeċiedi dwar din il-proposta
mhux aktar tard minn 21 jum kalendarju wara l-preżentazzjoni
mill-Kummissjoni tal-proposta tagħha u l-Istati Membri jridu jgħaddu
t-tieni ħlas parzjali tal-kontribuzzjoni mhux aktar tard minn 21 jum
kalendarju wara d-data li fiha d-deċiżjoni tal-Kunsill tkun
innotifikata lilhom.
L-Artikolu 58(2) tar-Regolament
Finanzjarju tal-FEŻ jistipula li s-sejħiet għal
kontribuzzjonijiet l-ewwel jużaw l-ammonti stabbiliti għall-FEŻ
preċedenti, wieħed wara l-ieħor. Għalhekk, is-sejħiet
għal kontribuzzjonijiet f'din il-proposta jikkonċernaw l-ammonti
taħt l-għaxar (10) FEŻ għall-Kummissjoni u taħt
id-disa' (9) FEŻ għall-BEI.
Ta' min jinnota li l-Artikolu 60(1)
tar-Regolament Finanzjarju tal-FEŻ jipprovdi li Stat Membru li ma
jagħmilx il-ħlas parzjali tal-kontribuzzjoni dovuta sad-data ta'
skadenza jkun mitlub iħallas l-imgħax fuq l-ammont mhux
imħallas; l-arranġamenti għall-ħlas tal-imgħax huma
speċifikati fl-istess Artikolu.
2012/0188 (NLE)
Proposta għal
DEĊIŻJONI TAL-KUNSILL
dwar il-kontribuzzjonijiet finanzjarji li
għandhom jitħallsu mill-Istati Membri għall-finanzjament
tal-Fond Ewropew għall-Iżvilupp fl-2012, inkluż it-tieni
ħlas parzjali tal-2012
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra l-Ftehim Intern bejn
ir-Rappreżentanti tal-Gvernijiet tal-Istati Membri, li ltaqgħu fi
ħdan il-Kunsill, dwar il-Finanzjament u l-Amministrazzjoni
tal-Għajnuna Komunitarja skont il-Protokoll Finanzjarju għall-Ftehim
ta’ Sħubija bejn l-Istati tal-Afrika, tal-Karibew u tal-Paċifiku u
l-Komunità Ewropea u l-Istati Membri tagħha, li ġie ffirmat f’Cotonou
(il-Benin) fit-23 ta’ Ġunju 2000, u l-allokazzjoni
tal-għajnuna finanzjarja għall-Pajjiżi u t-Territorji
ekstra-Ewropej, li għalihom tapplika r-Raba’ Parti tat-Trattat tal-KE[1], u b'mod partikolari
l-Artikolu 10(1) tiegħu,
Wara li kkunsidra l-Ftehim Intern bejn
ir-Rappreżentanti tal-Gvernijiet tal-Istati Membri, li ltaqgħu fi
ħdan il-Kunsill, dwar il-finanzjament tal-għajnuna Komunitarja skont
il-qafas finanzjarju multiannwali għall-perjodu bejn l-2008 u l-2013 skont
il-Ftehim ta' Sħubija tal-AKP-KE u dwar l-allokazzjoni tal-għajnuna
finanzjarja għall-Pajjiżi u għat-Territorji ekstra-Ewropej li
għalihom tapplika r-Raba’ Parti tat-Trattat KE[2], u b’mod partikolari
l-Artikolu 7 tiegħu,
Wara li kkunsidra r-Regolament tal-Kunsill
(KE) Nru 215/2008 tat-18 ta’ Frar 2008 dwar ir-Regolament
Finanzjarju applikabbli għall-għaxar (10) Fond Ewropew
għall-Iżvilupp (minn hawn 'il quddiem jissejjaħ
"ir-Regolament Finanzjarju tal-għaxar (10) FEŻ")[3], u b’mod partikolari
l-Artikolu 57 (3) tiegħu,
Billi:
(1)       Skont il-proċedura
spjegata fl-Artikoli 57 sa 61 tar-Regolament Finanzjarju tal-għaxar
(10) FEŻ, sal-15 ta’ Ġunju l-Kummissjoni għandha
tressaq proposta li tispeċifika (a) l-ammont tat-tieni ħlas parzjali
tal-kontribuzzjoni għall-2012, u (b) ammont annwali rivedut
tal-kontribuzzjoni għas-sena n+1 skont il-bżonnijiet reali, fil
każ fejn, skont l-Artikolu 7(3) tal-Ftehim Intern, l-ammont annwali
jvarja mill-bżonnijiet reali.
(2)       Fit-18 ta’ Novembru 2011,
fuq proposta magħmula mill-Kummissjoni, il-Kunsill adotta
deċiżjoni li tiffissa EUR 3 600 000 000
bħala sehem il-Kummissjoni u EUR 280 000 000 bħala
sehem il-BEI mill-ammont annwali tal-kontribuzzjonijiet tal-Istati Membri
għall-FEŻ għall-2012.
(3)       Skont l-Artikolu 7(3)
tal-Ftehim Intern għall-għaxar (10) FEŻ, jekk
il-kontribuzzjonijiet deċiżi jitbiegħdu mill-bżonnijiet
reali tal-FEŻ, il-Kummissjoni għandha tressaq proposta lill-Kunsill
biex temenda l-ammonti tal-kontribuzzjoni fi ħdan il-limitu diġà
deċiż. Minħabba fi ħlasijiet aktar baxxi milli previsti
fl-2011 u l-fatt li kien miġjub bilanċ konsiderevoli tal-kontanti
mill-2010, il-Kummissjoni tevalwa li huwa ġustifikat li tnaqqas it-talba
għal EUR 2 600 miljun. Għalhekk għandha tiġi
stabbilita somma riveduta ta' kontribuzzjonijiet mill-Istati Membri
lill-FEŻ għall-2012 allokata lill-Kummissjoni li tammonta għal
EUR 2 600 000 000.
(4)       Skont l-ewwel paragrafu
tal-Artikolu 145 tar-Regolament Finanzjarju tal-għaxar (10) FEŻ,
il-Bank Ewropew tal-Investiment bagħat lill-Kummissjoni l-istimi
aġġornati tiegħu tal-impenji u tal-ħlasijiet
għall-istrumenti li jimmaniġġja.
(5)       L-Artikolu 58(2)
tar-Regolament Finanzjarju tal-għaxar (10) Fond Ewropew
għall-Iżvilupp (minn hawn 'il quddiem imsejjaħ
"il-FEŻ") jipprovdi li s-sejħiet għal
kontribuzzjonijiet l-ewwel jużaw l-ammonti pprovduti għall-FEŻ
ta' qabel. Għalhekk, għandha ssir sejħa għal fondi skont
id-disa' (9) FEŻ, anki abbażi tal-Artikolu 58(2) tar-Regolament
Finanzjarju tal-għaxar (10) FEŻ għall-BEI.
ADOTTA DIN ID-DEĊIŻJONI:
Artikolu 1
L-ammont annwali ta' kontribuzzjonijiet
tal-Istati Membri għall-FEŻ għall-2012 huwa b’dan stabbilit
għal EUR 2 880 000 000 (2 600 000 000
għall-Kummissjoni u 280 000 000 għall-BEI).
Artikolu 2
Il-kontribuzzjonijiet individwali
għall-FEŻ li jridu jitħallsu mill-Istati Membri lill-Kummissjoni
u lill-BEI bħala t-tieni ħlas parzjali għall-2012 huma
stabbiliti fit-tabella fl-Anness.
Artikolu 3
Din id-deċiżjoni għandha
tapplika mid-data tal-adozzjoni tagħha.
Artikolu 4
Din
id-Deċiżjoni hija indirizzata lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS 
It-tieni ħlas parzjali
tal-Kontribuzzjonijiet tal-FEŻ għall-2012 (EUR)
[1]                      ĠU L 317, 15.12.2000, p. 355.
[2]                      ĠU L 247, 9.9.2006, p. 32.
[3]               ĠU L 78, 19.3.2008,
p. 1.